PATVIRTINTA

Nacionalinės švietimo agentūros direktoriaus 2020 m. gruodžio 14 d. įsakymu Nr. VK-654

PROJEKTO „SKAITMENINIO UGDYMO TURINIO KŪRIMAS IR DIEGIMAS“

1.1.1 VEIKLOS „BENDRŲJŲ UGDYMO PROGRAMŲ IR JAS LYDINČIOS MEDŽIAGOS RENGIMAS“ VEIKLOS METODININKO (MOKSLININKO)  
PAREIGYBĖS APRAŠYMAS

I SKYRIUS PAREIGYBĖ

1. Projekto „Skaitmeninio ugdymo turinio kūrimas ir diegimas“ 1.1.1. veiklos metodininkas yra specialistas.

2. Pareigybės lygis – A2.

II SKYRIUS. SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

3. Šias pareigas einantis darbuotojas turi atitikti šiuos specialius reikalavimus:

3.1. turėti aukštąjį universitetinį arba jam prilygintą išsilavinimą ir mokslo daktaro laipsnį;

3.2. išmanyti Lietuvos švietimo sistemą, jos kaitos kryptis, vertinimą ugdymo procese;

3.3. būti susipažinęs su mokinių apibendrinamojo ir formuojamo vertinimo sistemomis užsienyje;

3.4. turėti mokslinių tyrimų patirties arba būti paskelbęs mokslo straipsnių mokinių vertinimo tematika;

3.5. turėti patirties susijusios mokymų vertinimo tematika vykdymu;

3.6. gebėti sklandžiai dėstyti mintis žodžiu ir raštu valstybine lietuvių kalba;

3.7. gebėti savarankiškai rinktis darbo metodus, savarankiškai planuoti savo veiklą, naudotis šiuolaikinėmis informacijos paieškos, perdavimo ir darbo su informacija priemonėmis;

3.8. puikiai mokėti vartotojo lygiu dirbti kompiuteriu (MS Office programomis);

3.9. pageidautina mokėti užsienio (anglų, vokiečių, prancūzų) kalbą B1 lygiu;

3.10. išmanyti Lietuvos Respublikos švietimo įstatymą, Lietuvos Respublikos švietimo, mokslo ir sporto ministro įsakymus ir kitus teisės aktus, reglamentuojančius bendrojo ugdymo turinio atnaujinimą ir įgyvendinimą.

III SKYRIUS

ŠIAS PAREIGAS EINANČIO DARBUOTOJO FUNKCIJOS

4. Šias pareigas einantis asmuo vykdo šias funkcijas:

4.1. pagrindinės atsakomybės sritys – vadovaujantis Bendrųjų programų atnaujinimo gairėmis, patvirtintomis Švietimo, mokslo ir sporto ministro įsakymu (TAR, 2019-11-18, Nr. 18414), Bendrųjų programų atnaujinimo vadovu, parengtais bendrųjų kompetencijų aprašais dalyvauja rengiant Bendrųjų programų įvadą ir Bendrųjų programų pasiekimų vertinimo dalį:

4.1.1. analizuoja ir apibendrintai pristato Lietuvos ir kitų šalių mokinių vertinimo sistemas, skirtingų vertinimo tipų – apibendrinamojo ir formuojamojo – ypatumus;

4.1.2. sukuria Bendrųjų programų įvado dalį Mokinių pasiekimų vertinimas;

4.1.3. sukuria pradinį, pagrindinį, vidurinį ugdymą aprėpiančios apibendrinamųjų vertinimų sistemos projektą, kuriame įvardijami formuojamojo ir apibendrinamojo vertinimų ypatumai ir dermė;

4.1.4. parengia Bendrųjų programų įvado dalį Mokinių pasiekimų vertinimas, kurioje aptariamas mokinių vertinimas procese, mokinių vertinimas pasibaigus procesui, formuojamojo ir apibendrinamojo vertinimų ypatumai ir dermė;

4.1.5. konsultuoja rengiant ir teikia siūlymus dalykų Bendrųjų programų pasiekimų vertinimo daliai;

4.1.6. dalyvauja Projekto veiklos metodininkų pasitarimuose, viešosiose konsultacijose, konsultuoja programų projektus išbandančių dalykininkų bendruomenes;

4.1.7. atsakingas už savo veiklos Projekte rezultatus, galimų rizikų prognozavimą ir prevencijos priemonių numatymą;

4.1.8. laikosi Europos struktūrinių fondų projektų vykdymo ir NŠA veiklą reglamentuojančių dokumentų reikalavimų.

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)